Diari Oficial de la Generalitat Valenciana


Sumari del DOGV 9547, del 06-03-2023 (2023/1902)

RESOLUCIÓ de 16 de febrer de 2023, de la directora general de Recursos Humans, per la qual es corregeix una errada en el temari de la categoria de tècnic o tècnica especialista en documentació sanitària, de la Resolució de 23 de desembre de 2022, de la directora general de Recursos Humans, per la qual es convoca el procés d'estabilització pel sistema de concurs oposició per a cobrir les places estatutàries i les funcionàries de gestió sanitària, previstes en l'annex I del Decret 71/2022, de 27 de maig, del Consell, pel qual s'adapten les ofertes d'ocupació pública aprovades i pendents de convocatòria, s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i s'aprova l'oferta d'ocupació pública de l'any 2022 en l'àmbit de la Conselleria de Sanitat Universal i Salut Pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9547

Data del DOGV
:   06-03-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/1902


Data del document
:   16-02-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu
    * concurs administratiu

RESOLUCIÓ de 16 de febrer de 2023, de la directora general de Recursos Humans, per la qual es corregeix una errada en el temari de la categoria de tècnic o tècnica especialista en documentació sanitària, de la Resolució de 23 de desembre de 2022, de la directora general de Recursos Humans, per la qual es convoca el procés d'estabilització pel sistema de concurs oposició per a cobrir les places estatutàries i les funcionàries de gestió sanitària, previstes en l'annex I del Decret 71/2022, de 27 de maig, del Consell, pel qual s'adapten les ofertes d'ocupació pública aprovades i pendents de convocatòria, s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i s'aprova l'oferta d'ocupació pública de l'any 2022 en l'àmbit de la Conselleria de Sanitat Universal i Salut Pública. [2023/1902]  
  
Rebut un escrit en aquesta direcció general en el qual s'indica la detecció d'una errada en el temari de la categoria de tècnic o tècnica especialista en documentació sanitària, inclòs en la resolució de la directora general de Recursos Humans, per la qual es convoca el procés d'estabilització pel sistema de concurs oposició per a cobrir les places estatutàries i les funcionàries de gestió sanitària, previstes en l'annex I del Decret 71/2022, de 27 de maig, del Consell, pel qual s'adapten les ofertes d'ocupació pública aprovades i pendents de convocatòria, s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública i s'aprova l'oferta d'ocupació pública de l'any 2022 en l'àmbit de la Conselleria de Sanitat Universal i Salut Pública (DOGV 9502, 31.12.2022).  
  
Revisat aquest temari, s'ha corroborat que ha sigut publicat, a causa d'una confusió d'arxius, el temari corresponent al concurs oposició de l'oferta d'ocupació pública de 2016.  
Considerant l'anterior, es procedeix a la substitució d'aquest temari, esmenant l'error, en virtut del que s'estableix en l'article 109, apartat 2, de la Llei 39/2015, d'1 d'octubre, del procediment administratiu comú de les administracions públiques (BOE 236, 02.10.2015), i es reprodueix en l'annex el temari correcte.  
La resta de la resolució roman invariable en tots els seus termes.  
  
La present correcció d'errors no suposa l'obertura d'un nou termini de sol·licituds.  
Contra la present correcció d'errades poden interposar-se els recursos especificats en la base 16 de la convocatòria.  
  
València, 16 de febrer de 2023.- La directora general de Recursos Humans: Carmen López Delgado.  
  
  
Temari  
  
Tècnic/a especialista en documentació sanitària  
1. Llenguatges documentals en documentació sanitària: terminologies, nomenclatures i classificacions.  
2. Història clínica: Definició. Estructura. Funcions. Disseny documental i tipus de suport de la història clínica. El suport digital. Història clínica electrònica. Normativa específica. Reglament d'ús de la història clínica. Accés a la informació de la història clínica: usuaris autoritzats i confidencialitat.  
3. Organització, seguretat i gestió d'arxius clínics. Sistemes d'arxivat. Normativa dels arxius clínics. Indicadors de Qualitat  
  
4. Conservació, suports i expurgació de la documentació clínica. Legislació sanitària. Criteris internacionals.  
5. Sistemes de recuperació d'informació. Fases del procés documental. Perfil de cerca.  
6. Conjunt mínim bàsic de dades (CMBD-RAE). Variables que l'integren. Criteris de selecció de les variables. Codificació de les variables no clíniques Concepte d'indexació i codificació. Programes de suport a la codificació.  
7. Sistemes de classificació de pacients. Case Mix Hospitalari. (GRD, ACG, CRG).  
8. Bases de dades sanitàries. Definició i aplicacions. Principals bases de dades utilitzades en clínica. Maneig de bases de dades. Protocols de qualitat de les bases de dades.  
9. Anatomia i fisiologia humana: Principals aparells i sistemes.  
10. Nocions de patologia general. Principals conceptes: etiologia, clínica (signes, símptomes, síndrome), diagnòstic, evolució (aguda, crònica), antecedents, complicacions.  
11. Classificació de diagnòstics. Concepte de diagnòstic. Relació amb altres conceptes: motiu d'ingrés, símptomes i signes, antecedents i comorbiditats (POA). Tipus de diagnòstic: principal, secundari, morfològic.  
12. Complicacions. Concepte de complicació. Diferenciació amb altres conceptes: reacció adversa a drogues, efecte advers.  
13. Procediments diagnòstics i terapèutics quirúrgics i no quirúrgics. Terminologia quirúrgica.  
14. Causes externes de lesions i enverinament. Sistemes de classificació de malalties i lesions. Sistemes de classificació de procediments quirúrgics i no quirúrgics.  
15. Normes específiques i procediment bàsic de codificació de diagnòstics i procediments amb CIE-10.  
16. Altres sistemes de codificació: CIE-O, SNOMED, CIAP, NANDA.  
17. Avaluació de la qualitat de les bases de dades. Control de qualitat de la codificació de diagnòstics i procediments. Elaboració d'indicadors.  
18. Estadística descriptiva: Paràmetres estadístics, representació gràfica. Indicadors sanitaris hospitalaris.  
19. Introducció a la informàtica. Sistemes operatius. Processadors de text, fulls de càlcul, aplicacions gràfiques i d'autoedició: tipus, disseny i presentació. Sistemes de seguretat i protecció.  
20. La comunicació i informació a l'hospital. Tipus de comunicació. Xarxes d'informació i comunicació. Equips de treball. Eines de treball en equip.  
21. Estructura i funcions de les Unitats de Documentació Clínica i Admissió. Catàleg d'Activitats de la UDCA a la Comunitat Valenciana.  
  
22. La qualitat en l'Assistència Sanitària. Model EFQM. Certificació ISO. Acreditació. La qualitat en la Unitat de Documentació Clínica i Admissió.